

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VLADISLAVCI**

**OPĆINSKI NAČELNIK**

KLASA: 112-03/19-01/1

URBROJ: 2158/07-02-20-09

Vladislavci, 22. srpnja 2020. godine

Temeljem Odluke o financiranju Ministarstva rada i mirovinskog sustava KLASA: 910-04/17-07/10 URBROJ:524-06-02-01/1-18-459 od 12. listopada 2018. godine“, potpisanog ugovora Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. , kodni broj **UP.02.1.1.05.0248**, od 5. studenoga 2018. godine u sklopu projekta „Zaželi – program zapošljavanja žena, - „**ZAŽELI bolji život u Općini Vladislavci,** , te članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20 i 5/20 – pročišćeni tekst) Općinski načelnik Općine Vladislavci, objavljuje

**JAVNI NATJČAJ**

**za prijam u radni odnos na određeno vrijeme**

**na projektu "Zaželi – program zapošljavanja žena"**

**"Zaželi bolji život u Općini Vladislavci "**

**Naziv radnog mjesta:** Pomoćnica u kući - potpora i podrška starijim osobama i osobama u nepovoljnom položaju

**Vrsta zaposlenja:** Novootvoreni poslovi; rad na određeno vrijeme u trajanju do 31. ožujka 2021.

**Broj traženih radnica:** 1

**Radno vrijeme:** Puno radno vrijeme

**Mjesto rada:** Područje Općine Vladislavci , naselja Vladislavci, Hrastin i Dopsin

**Natječaj vrijedi od: 22.07.2020.**

**Natječaj vrijedi do: 29.07.2020.**

**Kandidati moraju ispunjavati sljedeće uvjete za prijam u radni odnos:**

1. punoljetnost
2. završeno najviše srednjoškolsko obrazovanje
3. nezaposlena žena koje je prijavljena u evidenciju nezaposlenih Hrvatskog zavoda za zapošljavanje ***s naglaskom na****: stariju od 50 godina, ženu s invaliditetom, žrtvu trgovanja ljudima, žrtvu obiteljskog nasilja, azilanticu, mladu ženu koja je izašla iz sustava skrbi (domova za djecu) i udomiteljskih obitelji, odgojnih zavoda i sl., liječenu ovisnicu, povratnicu s odsluženja zatvorske kazne unazad 6 mjeseci, pripadnicu romske nacionalne manjine, beskućnicu*)

**Opis poslova:**

1. pomoć u dostavi namirnica, lijekova i drugih potrepština,
2. pomoć u obavljanju kućanskih poslova (održavanje čistoće stambenog prostora),
3. posredovanje u ostvarivanju raznih prava (dostava lijekova, namirnica, plaćanje računa,
4. pružanje podrške korisnicima kroz razgovore, druženje te uključivanje u društvo,

dostava pomagala i sl.),

1. pratnja i pomoć u raznim društvenim aktivnostima i sl.

Zaposlena pomoćnica u kući pružat će potporu i podršku za minimalno 5 krajnjih korisnika koje će obilaziti na dnevnoj razini te im pružati odgovarajuću pomoć i podršku u cilju prevencije prerane institucionalizacije i poboljšavanja kvalitete života osoba u starijoj životnoj dobi, osoba u nepovoljnom položaju ili osoba s invaliditetom pružajući im podršku u svakodnevnom životu.

Od kandidatkinje se očekuje odgovornost, organiziranost, komunikativnost, točnost u izvršavanju poslova, otvorenost, poštivanje različitosti, fleksibilnost, dosljednost, emocionalna stabilnost i motiviranost. Poželjno iskustvo u radu na istim ili sličnim poslovima.

**Prijavi na oglas kandidati su dužni priložiti:**

* Zamolbu sa osobnim podacima i kontakt telefonom, kratkim životopisom
* Preslika dokaza o stručnoj spremi - preslika svjedodžbe najvišeg stupnja završenog obrazovanja
* Potvrdu o vođenju u evidenciji nezaposlenih Hrvatskog zavoda za zapošljavanje (datum izdavanja potvrde ne može biti stariji od datuma objave ovog oglasa)
* Dokaz o radnom stažu (elektronički zapis ili potvrdu izdanu od Hrvatskog zavoda za mirovinsko osiguranje), ne stariji od dana objave natječaja.
* Ispunjena i vlastoručno potpisana ***Prijava na oglas za zapošljavanje*\***
* Ispunjena ***Privola o davanju suglasnosti za korištenje osobnih podataka*** za potrebe projekta UP.02.1.1.05.0248, „ZAŽELI – bolji život u Općini Vladislavci“.

\* Dokumente je moguće preuzeti [putem linka](http://opcina-vladislavci.hr/wp-content/uploads/2020/07/obrazac-prijave-na-natjecaj.docx) kao i u prostorijama za vrijeme radnog vremena, na adresi:

Općina Vladislavci,

Kralja Tomislava 141

31404 Vladislavci,

www. [opcina-vladislavci.hr](http://opcina-vladislavci.hr/)

**VAŽNA NAPOMENA**: Prilikom izdavanja Potvrde o vođenju u evidenciji nezaposlenih Hrvatskog zavoda za zapošljavanje naglasiti da se potvrda izdaje za potrebe projekta „ZAŽELI – bolji život u Općini Vladislavci“, UP.02.1.1.05.0248, te na šalteru ureda Hrvatskog zavoda za zapošljavanje ispuniti *„Suglasnost za korištenje osobnih podataka radi sudjelovanja u projektu“* za potrebe Hrvatskog zavoda za zapošljavanje.

Isprave se prilažu u neovjerenoj preslici prilikom prijave na natječaj te ih je prije potpisivanja ugovora o radu potrebno predočiti u izvorniku. **Izuzev** Prijavu na oglas za zapošljavanje i Privolu o davanju suglasnosti za korištenje osobnih podataka koje se predaju u izvorniku.

Kandidatkinja koja se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/2017) i koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja i sve potrebne dokaze navedene na poveznici Ministarstva hrvatskih branitelja.

Kandidatkinja koja se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14, 39/18), dužna se u prijavi na natječaj pozvati na to pravo te uz prijavu na natječaj, osim dokaza o ispunjavanju traženih uvjeta, priložiti i dokaz o invaliditetu.

Prednost u odnosu na ostale kandidatkinje ostvaruje se samo pod jednakim uvjetima.

Kandidatkinja koja nije podnijela pravodobnu prijavu ili ne ispunjava formalne uvjete iz oglasa (punoljetnost, najviše završeno srednjoškolsko obrazovanje, nezaposlene žene prijavljene u evidenciji nezaposlenih HZZ-a) ne smatra se prijavljenom kandidatkinjom.

**Podaci o plaći**

Žene zaposlene na poslovima potpore i podrške krajnjim korisnicima u okviru provedbe projekta *"ZAŽELI bolji život u Općini Vladislavci" -* UP.02.1.1.05.0248; sufinanciranog iz Europskog socijalnog fonda u sklopu Operativnog programa Učinkoviti ljudski potencijali 2014. - 2020., ostvaruju pravo na minimalnu plaću sukladno važećoj Uredbi Vlade RH o visini minimalne plaće (Narodne novine“, br. 106/2019), donesene na temelju članka 5. Zakona o minimalnoj plaći (»Narodne novine«, br. 118/18).

**Način prijave na natječaj:**

Prijave s dokazima o ispunjenju traženih uvjeta potrebno je dostaviti ***u zatvorenoj omotnici******putem pošte ili osobno***, u roku od 8 dana od dana objave oglasa, na adresu:

**Općina Vladislavci**

**Kralja Tomislava 141, Vladislavci**

**31404 Vladislavci**

O rezultatima natječaja sve kandidatkinje bit će obaviještene putem web stranice:

[www.opcina-vladislavci.hr](http://www.opcina-vladislavci.hr)

Općinski načelnik

Marjan Tomas